ΘΕΜΑ 2ο
Β1. 
α) Η επιχείρηση «Κ» συνδυάζει και αξιοποιεί διάφορους συντελεστές παραγωγής, όπως κτήρια, μηχανήματα, ανθρώπινη εργασία, τεχνολογία, τεχνογνωσία, επιχειρηματικότητα, προκειμένου να παράγει προϊόντα και να τα διαθέτει στην αγορά. Αυτή η δραστηριότητα της επιχείρησης είναι η παραγωγική λειτουργία. Πιο συγκεκριμένα, η λειτουργία αυτή περιλαμβάνει πολλές δραστηριότητες όπως την επεξεργασία των πρώτων υλών (ίνες, υφάσματα, έτοιμα ρούχα), τη συντήρηση των μηχανημάτων (μηχανές βαφής και φινιρίσματος υφασμάτων) τον σχεδιασμό της αλυσίδας παραγωγής αλλά και τον ποιοτικό έλεγχο των ενδιάμεσων και τελικών προϊόντων (αντοχή στο νερό, στη φωτιά, στον σκώρο, κ.ά.).
(Μονάδες 10)

[bookmark: _GoBack]β) Η επιχείρηση «Κ» που διαθέτει τα προϊόντα της (ρούχα και οικιακά υφάσματα) στην αγορά προκειμένου να αγορασθούν από τους καταναλωτές, προβαίνει και σε μία άλλη ενέργεια, η οποία καλείται εμπορική λειτουργία. Η λειτουργία αυτή περιλαμβάνει την έρευνα αγοράς για να εντοπισθούν οι ανάγκες των καταναλωτών (όσον αφορά την ένδυση), το σχεδίασμα των προϊόντων ένδυσης και των υπηρεσιών σύμφωνα με τις ανάγκες των καταναλωτών, όλες τις τεχνικές προώθησης όπως είναι η διαφήμιση, η πώληση και η οργάνωση των δικτύων διανομής. Η εμπορική λειτουργία αποτελεί αντικείμενο των Τμημάτων Μάρκετινγκ και Πωλήσεων.                                                                          (Μονάδες 8)

γ) Η επιχείρηση «Κ» εκτός από την παραγωγική και την εμπορική της λειτουργία, έχει έσοδα από τις πωλήσεις των προϊόντων της, φορολογείται για τις δραστηριότητές της, παίρνει δάνεια από τις τράπεζες, αυξάνει το κεφάλαιό της με την πώληση μετοχών, έχει λογαριασμούς καταθέσεων σε τράπεζες κ.τ.λ. Όλες αυτές οι ενέργειες εμπεριέχονται σε μία τρίτη λειτουργία της, που καλείται οικονομική. Με την οικονομική λειτουργία δηλαδή, η επιχείρηση παίζει τον ρόλο του επενδυτή, του καταθέτη, του δανειστή, του δανειζόμενου και του οικονομικού διαχειριστή.                                                                                    (Μονάδες 7)
